Heildarafli árið 2015 nam 1.317 þúsund tonnum Heildarafli íslenskra fiskiskipa var tæp 50 þúsund tonn í desember sem er 3,4% aukning samanborið við desember 2014 , að því er fram kemur á vef Hagstofunnar . Mikil aukning var í botn - og flatfiskafla en samdráttur í uppsjávarafla . Botnfiskafli var um 30 þúsund tonn og jókst um rúm 16% , þar af veiddust tæp 20 þúsund tonn af þorski sem er aukning um rúm 30% samanborið við desember 2014 . Uppsjávaraflinn nam um 17.500 tonnum og dróst saman um 15,6% samanborið við desember 2014 . Heildarafli árið 2015 nam 1.317 þúsund tonnum sem er 21,8% meiri afli en árið 2014 . Á milli ára jókst afli uppsjávartegunda um 35,3% , flatfiskafli um 21,5% og botnfiskafli um 2,7% . Á föstu verðlagi er aflinn í desember 17,2% verðmeiri en aflinn í desember 2014 .